Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14552

k) minden egyéb kiegészítő információ leírását, amelyet a kezelő az állomás tevékenységének részeként hasznosnak tart. 3.6 A rádióösszeköttetés felvétele 3.6.1 Minden állomásnak válaszolnia kell a légiforgalmi távközlési szolgálat más állomásai által hozzá intézett hívásokra, és kérésre a közleményváltásban részt kell vennie. 3.6.2 Minden állomásnak a kielégítő szolgáltatás fenntartásához szükséges minimális teljesítménnyel kell sugároznia. 2007/70/II. szám 3.7 Rövidítések és kódok használata 3.7.1 A nemzetközi légiforgalmi távközlési szolgálatban rövidítéseket és kódokat akkor lehet használni, amikor azok az alkalomhoz illőek, és használatuk lerövidíti, vagy másképpen segíti az összeköttetést. 3.7.1.1 Ha a közlemények szövegében az ICAO által jóváhagyottakon kívül más rövidítéseket és kódokat is használnak, akkor a közlemény feladójának, a közleményt továbbításra elfogadó távközlési állomás kérésére, ezen állomás rendelkezésére kell bocsátania a használt rövidítések és kódok megfejtését. Megjegyzés. - Amikor az megfelelő, az ICAO által jóváhagyott rövidítéseket és kódokat használják, például azokat, amelyek a PANS-ABC (Doc 8440-es) kiadványban szerepelnek, akkor ez a 3.7.1.1 pontban leírt előírások alkalmazásának szükségességét feleslegessé teszi. 3.8 Közlemények törlése, érvénytelenítése 3.8.1 A közleményeket a távközlési állomás csak akkor törölheti, ha a törlésre a közlemény feladója felhatalmazta. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes